open-index/open-wikipedia-markdown huggingface dataset:
Ορτυγία

Η **Ορτυγία** () σήμερα είναι νησίδα μόλις λίγα μέτρα μπροστά στην ακτή της Σικελίας, αλλά στην αρχαιότητα ήταν το κέντρο της αρχαίας πόλης των Συρακουσών. Έχει έκταση περίπου ενός τετραγωνικού χιλιομέτρου και περίπου 4.000 κατοίκους.

Έχει πάρει το όνομα της αρχαίας ονομασίας της νήσου Δήλου στο Αιγαίο πέλαγος, στην Ελλάδα, όπου γεννήθηκαν τα παιδιά της Λητούς, ο Απόλλων και η Άρτεμις.    

## Εξωτερικοί σύνδεσμοι
* 

Κατηγορία:Νησιά της Ιταλίας
Κατηγορία:Συρακούσες
Νίκος Παναγιωτόπουλος (πολιτικός)

Ο **Νικόλαος Παναγιωτόπουλος** (Καβάλα, 18 Αυγούστου 1965) είναι Έλληνας δικηγόρος, πολιτικός, βουλευτής και Υπουργός Μετανάστευσης και Ασύλου. 

Στο παρελθόν έχει διατελέσει Υφυπουργός Εργασίας, Κοινωνικής Ασφάλισης και Πρόνοιας και Υπουργός Εθνικής Άμυνας της Ελλάδας από το 2019 έως 2023.

## Βιογραφία
Γεννήθηκε στην Καβάλα στις 18 Αυγούστου 1965 και είναι έγγαμος με τη νηπιαγωγό Νατάσα Αγγελίδου. Πατέρας του είναι ο δικηγόρος παρ' Αρείω Πάγω Γιάννης Παναγιωτόπουλος, ο οποίος διετέλεσε για 18 χρόνια πρόεδρος του Δικηγορικού Συλλόγου Καβάλας, ενώ μητέρα του είναι η Καίτη Καλαϊτζή. Αδελφός του πατέρα του είναι ο πολιτικός Γιώργος Παναγιωτόπουλος που υπήρξε επί σειρά ετών υπουργός τα χρόνια της Μεταπολίτευσης.

Αποφοίτησε από το Κολλέγιο Αθηνών και σπούδασε στην Νομική Σχολή του Πανεπιστημίου Αθηνών, απ' όπου αποφοίτησε το 1989. Συνέχισε στο Πανεπιστήμιο της Πενσυλβάνια με μεταπτυχιακές σπουδές στα Οικονομικά και τις Διεθνείς Σχέσεις.  

Ήταν αθλητής του Ναυτικού Ομίλου Καβάλας και πρωταθλητής Βορείου Ελλάδος στην κολύμβηση (1978 - 1979). Υπήρξε μέλος της Εθνικής Ομάδας Νέων στην υδατοσφαίριση την περίοδο 1980 - 1981. Το 1994 αποχώρησε από την ενεργό δράση ως αθλητής.

Υπηρέτησε την στρατιωτική του θητεία στην Πολεμική Αεροπορία (Οκτώβρης 1990 – Ιούνιος 1992). 

Την περίοδο 1992 - 2000 εργάστηκε στο τμήμα εξαγωγών, αλλά και ως Διευθυντής Πωλήσεων, στην εταιρεία "Μάρμαρα Καβάλας Α.Ε.". 

Την περίοδο 1998 - 2000 διετέλεσε εκλεγμένος γραμματέας και ειδικός σύμβουλος του Συνδέσμου Βιομηχάνων Ανατολικής Μακεδονίας και Θράκης. 

Εξελέγη βουλευτής Καβάλας της Νέας Δημοκρατίας, για πρώτη φορά στις εκλογές του Σεπτεμβρίου 2007 και επανεξελέγη στις εκλογές του Οκτωβρίου 2009, Μαΐου 2012, Ιουνίου 2012, Ιανουαρίου 2015, Σεπτεμβρίου 2015 και Ιουλίου 2019. Συμμετείχε στις επιτροπές Παραγωγής και Εμπορίου (2007 – 2009), Αποδήμου Ελληνισμού (2007 – 2012), Εξωτερικών και Άμυνας (2009 – 2015), Δημόσιας Διοίκησης, Δημόσιας Τάξης & Δικαιοσύνης, καθώς και Κοινωνικών Υποθέσεων της Βουλής (2015-2019).

Διετέλεσε τομεάρχης Εθνικής Άμυνας (2012) και συντονιστής Κοινωνικών Υποθέσεων (2015-2016) της Νέας Δημοκρατίας, ενώ από τον Νοέμβριο του 2016 έως τον Ιούλιο 2019 είχε αναλάβει καθήκοντα τομεάρχη Δικαιοσύνης, Διαφάνειας και Ανθρωπίνων Δικαιωμάτων της Νέας Δημοκρατίας.

Από τον Ιούλιο του 2012 έως και τον Ιούνιο του 2013 διετέλεσε υφυπουργός Εργασίας, Κοινωνικής Ασφάλισης και Πρόνοιας, στην κυβέρνηση του Αντώνη Σαμαρά.

Στις 9 Ιουλίου 2019, έπειτα από πρόταση του πρωθυπουργού Κυριάκου Μητσοτάκη, ορίστηκε υπουργός Εθνικής Άμυνας. 

## Παραπομπές


## Εξωτερικοί σύνδεσμοι
* 

Κατηγορία:Έλληνες δικηγόροι του 20ού αιώνα
Κατηγορία:Έλληνες υδατοσφαιριστές
Κατηγορία:Βουλευτές Καβάλας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εργασίας, Κοινωνικής Ασφάλισης και Πρόνοιας
Κατηγορία:Έλληνες υπουργοί Εθνικής Άμυνας
Κατηγορία:Έλληνες υπουργοί Μετανάστευσης και Ασύλου
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
1883 Ρίμιτο

Ο **Ρίμιτο** (Rimito) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,433. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από το όνομα του φινλανδικού δήμου Rymättylä με τα 400 περίπου νησιά.

## Φυσικά χαρακτηριστικά
Τα φυσικά χαρακτηριστικά του Ρίμιτο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ριμιτο
1884 Σκιπ

Ο **Σκιπ** (Skip) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,593. Ανακαλύφθηκε το 1943 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά του από το παρατσούκλι («Σκιπ») του Αμερικανού αστρονόμου Γκύντερ Σβαρτς (*Gunter Schwartz*).

## Φυσικά χαρακτηριστικά
Η μέση διάμετρος του Σκιπ εκτιμάται σε 11,22 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,293 ± 0,037. Ο Σκιπ περιστρέφεται γύρω από τον εαυτό του μία φορά κάθε 3 ώρες και 5 λεπτά, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σκιπ
1885 Χερέρο

Ο **Χερέρο** (Herero) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,7. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη φυλή της Αφρικής.

Εξαιτίας και της μεγάλης εκκεντρότητας της τροχιάς του, ο Χερέρο κοντά στο περιήλιό του εξέρχεται από τα εσώτατα όρια της Κύριας Ζώνης και προσεγγίζει την τροχιά του πλανήτη Άρη.

## Φυσικά χαρακτηριστικά
Τα φυσικά χαρακτηριστικά του Χερέρο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χερερο
1886 Λόουελ

Ο **Λόουελ** (Lowell) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1949 από τον Αμερικανό αστρονόμο Χένρυ Τζίκλας, που παρατηρούσε από το Φλάγκσταφ της Αριζόνα, και πήρε το όνομά του προς τιμή του ιδρυτή του Αστεροσκοπείου του Φλάγκσταφ, αστρονόμου Πέρσιβαλ Λόουελ.

## Φυσικά χαρακτηριστικά
Τα φυσικά χαρακτηριστικά του Λόουελ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λοουελ
1887 Βιρτόν

Ο **Βιρτόν** (*Virton*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,03. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από την πόλη Βιρτόν του νότιου Βελγίου.

## Φυσικά χαρακτηριστικά
Η μέση διάμετρος του Βιρτόν εκτιμάται σε 18,9 χλμ. περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιρτον
Αθηναϊκός (καλαθοσφαίριση ανδρών)

Ο **Αθηναϊκός Αθλητικός Σύλλογος** είναι ελληνικό αθλητικό σωματείο που δραστηριοποιείται στην περιοχή του Βύρωνα, στην Αττική, όπου και βρίσκονται οι έδρες των τμημάτων του. Η ανδρική ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου.

Επίσημα χρώματα της ομάδας είναι το κόκκινο και το κίτρινο και έμβλημά του το πλατανόφυλλο. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο «Δημήτρης Καλτσάς», χωρητικότητας 400 θεατών.

## Ιστορική αναδρομή
Ο Αθηναϊκός διέθετε τμήμα καλαθοσφαίρισης πριν τον Β' Παγκόσμιο Πόλεμο. Το 1938-39 τερμάτισε 13ος στο πρωτάθλημα Αθηνών-Πειραιώς.

Το 1939-40 είχε δηλώσει συμμετοχή στο πρωτάθλημα Αθηνών-Πειραιώς.

Λόγω έλλειψης σωζώμενων αρχείων η ίδρυση του τμήματος τοποθετείται στις 14 Αυγούστου 1969, ημερομηνία επανίδρυσης επί προεδρίας Αθανασίου Αντωνόπουλου.

Ο σύλλογος συμμετείχε για πρώτη φορά σε επίσημο αγώνα κατά την αγωνιστική περίοδο 1969-70, λαμβάνοντας μέρος στο Πρωτάθλημα Γ' Κατηγορίας Αττικής. Στην Α' Κατηγορία θα φτάσει μετά από μια δεκαπενταετία περίπου, το 1985-86, οπότε και προκρίθηκε μέσω μπαράζ από τη Β' Κατηγορία. Μετά το πέρας της αγωνιστικής περιόδου 1986-87, και μετά από τέσσερις συνεχόμενες ανόδους, ο σύλλογος κατέκτησε την άνοδό του για πρώτη φορά στην ιστορία του στη Γ' Εθνική Κατηγορία. Το 1989 εφτασε στον τελικό Κυπελλου της ΕΣΚΑ.

Τα τελευταία χρόνια, ο Αθηναϊκός συμμετέχει στο τοπικό του πρωτάθλημα, διοργανώτρια αρχή του οποίου είναι η Ε.Σ.Κ.Α.

Κατά τις αγωνιστικές περιόδους 2007-08 και 2008-09 αγωνίστηκε στην Α' Κατηγορία. Στη δεύτερη περίπτωση η χρονιά δεν υπήρξε επιτυχημένη, καθώς κατετάγη τελευταίος στον τελικό βαθμολογικό πίνακα, χωρίς να σημειώσει καμία νίκη. Έτσι γνώρισε τον υποβιβασμό στη Β' Κατηγορία της Ε.Σ.Κ.Α., στο δεύτερο όμιλο της οποίας αγωνίστηκε κατά την περίοδο 2009-10. Η εκ νέου κατάληψη της τελευταίας θέσης του βαθμολογικού πίνακα οδήγησε το σύλλογο στο πρωτάθλημα της Γ' Κατηγορίας Ανδρών της Ε.Σ.Κ.Α.

Την περίοδο 2010-11 ο Αθηναϊκός συμμετείχε στο Πρωτάθλημα της Γ' Κατηγορίας Ανδρών, καταλαμβάνοντας την 4η θέση στην τελική βαθμολογία του ομίλου του. Την επόμενη χρονιά, 2011-12, κατετάγη 2ος (με τριπλή ισοβαθμία στην κορυφή), λαμβάνοντας παράλληλα το δικαίωμα επιστροφής στη Β' Κατηγορία. Προπονητής τη χρονιά αυτή ήταν ο Χάρης Κουλουριώτης.

Κατά την αγωνιστική περίοδο, 2012-13, ο Αθηναϊκός Α.Σ. έλαβε μέρος στο Πρωτάθλημα της Β' Κατηγορίας Ανδρών της Ε.Σ.Κ.Α..

Έδρα του συλλόγου είναι το Κλειστό Γυμναστήριο Εργάνης.

## Διακεκριμένοι αθλητές

## Παραπομπές


## Εξωτερικοί σύνδεσμοι

* Αθηναϊκός Α.Σ. (archive), επίσημη ιστοσελίδα ανδρικού τμήματος καλαθοσφαίρισης

Ανδρων
Αθηναικος Ανδρων
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 1969
Αθηναϊκός (χειροσφαίριση)

Ο Αθηναϊκός διατηρεί τμήμα χειροσφαίρισης από τα τέλη της δεκαετίας του 1970, οπότε και διοργανώθηκε για πρώτη φορά επίσημο πανελλαδικό πρωτάθλημα. Κατά τη διάρκεια της πορείας τους, τόσο το ανδρικό όσο και το γυναικείο τμήμα διαγωνίστηκαν σε διάφορες περιστάσεις σε ευρωπαϊκές διοργανώσεις, όπως το Champions League Ανδρών και το Challenge Cup Γυναικών.

Σήμερα το τμήμα χάντμπολ λειτουργεί σε ερασιτεχνικό επίπεδο, μετά από τη διάλυση των τμημάτων και την οικειοθελή απόσυρση από όλες τις κατηγόριες το 2006.

Τον Οκτώβριο του 2015 ανακοινώθηκε η επαναλειτουργία του τμήματος μετά από 9 χρόνια αδράνειας. Η ανδρική ομάδα αναμένεται να αγωνιστεί στο Πρωτάθλημα της Β' Εθνικής.

## Τμήμα ανδρών
### Διακρίσεις
* **1 [[Πρωτάθλημα Ελλάδας χειροσφαίρισης ανδρών|Πρωτάθλημα Ανδρών]]**
** 2004-05 ΑΣΒ Αθηναϊκός 
* **3** **[[Κύπελλο Ελλάδος χειροσφαίρισης ανδρών|Κύπελλα Ανδρών]]**
** 04.06.1997: ΑΣΒ Αθηναϊκός - ΑΣ Σχολές Ξυνή 26-24 
** 22.05.2005: ΑΣΒ Αθηναϊκός - ΓΑΣ Κιλκίς 25-19  
** 14.05.2006: SONY Αθηναϊκός - Πανελλήνιος Γ.Σ. 26-24 
* 3 **[[Κύπελλο Ελλάδος χειροσφαίρισης ανδρών|Τελικοί κυπέλλου Ελλάδος ανδρών]]**
** 07.06.1983: Β.Α.Ο. - ΑΣΒ Αθηναϊκός 19-16 
** 01.06.1988: Ιωνικός Νέας Φιλαδέλφειας - ΑΣΒ Αθηναϊκός 23-19  
** 20.05.1998: ΑΣΕ Δούκας - ΑΣΒ Αθηναϊκός 29-25 

## Τμήμα γυναικών
### Διακρίσεις
* 2 **[[Πρωτάθλημα Ελλάδας χειροσφαίρισης γυναικών|Πρωταθλήματα Γυναικών]]**
** 1985-86 ΑΣΒ Αθηναϊκός 
** 1986-87 ΑΣΒ Αθηναϊκός 
* 1 **[[Κύπελλο Ελλάδος χειροσφαίρισης γυναικών|Τελικός κυπέλλου Ελλάδος γυναικών]]**	
** 12.04.1993: ΓΕ Βέροιας - ΑΣΒ Αθηναϊκός 18-15 

## Τμήματα υποδομών
### Διακρίσεις
* **1 [[Πρωτάθλημα Ελλάδας Χειροσφαίρισης Μικρών Ηλικιών|Πρωτάθλημα Μίνι]]**
** 1985-86 ΑΣΒ Αθηναϊκός 

## Παραπομπές


## Εξωτερικοί σύνδεσμοι
*Αθηναϊκός Α.Σ., European Handball Federation (τμήμα ανδρών)
*Αθηναϊκός Α.Σ., European Handball Federation (τμήμα γυναικών)

Χειροσφαιριση
Αθηναικος
Βατερλό

Το όνομα **Βατερλό** μπορεί να αναφέρεται σε κάποιο από τα παρακάτω.

* Βατερλό (πόλη)
* ''Βατερλώ'' (ταινία)
Υβέτ Τζάρβις - Κορδοπάτη

Η **Υβέτ Τζάρβις-Κορδοπάτη** (αγγλικά: Yvette Jarvis-Kordopatis) (γενν. 7 Δεκεμβρίου 1957) είναι Αμερικανίδα-Ελληνίδα πρώην καλαθοσφαιρίστρια, η οποία αγωνιζόταν ως πάουερ φόργουορντ, μοντέλο, τηλεπαρουσιάστρια και τραγουδίστρια.

## Βιογραφία
Η Τζάρβις γεννήθηκε στο Μπρούκλιν της Νέας Υόρκης. Απέκτησε την ελληνική υπηκοότητα μετά το γάμο της με τον αθλητή Στέλιο Κορδοπάτη.

Αγωνίστηκε στην ομάδα του Μπόστον Γιουνιβέρσιτι και αναδείχθηκε καλύτερη αμυντικός του κολεγίου της. Αφού πήρε το πτυχίο της στην ψυχολογία και την κοινωνιολογία, ασχολήθηκε με τη διαιτησία. Στο Ελένικ Κόλετζ της Βοστώνης γνώρισε Έλληνες καλαθοσφαιριστές, όπως τον Παναγιώτη Φασούλα, τον Παναγιώτη Γιαννάκη και το μελλοντικό σύζυγό της, Στέλιο Κορδοπάτη.

Στη συνέχεια εγκαταστάθηκε στην Ελλάδα όπου προπονούνταν με τη Γλυφάδα και εν συνεχεία με το Παλαιό Φάληρο. Αποκτήθηκε από τον Παναθηναϊκό το 1983 και αγωνίστηκε με επιτυχία για 2 σεζόν. Υπήρξε η πρώτη Αφροαμερικανίδα και επαγγελματίας, που αγωνίστηκε στο ελληνικό γυναικείο πρωτάθλημα, με την φανέλα του Παναθηναϊκού.

Συμμετείχε ακόμα σε αρκετές τηλεοπτικές διαφημίσεις τις δεκαετίες του 1980, του 1990 και του 2000. Τελευταία της εμφάνιση σε διαφήμιση, ήταν για τα έπιπλα "Ένα κι ένα", με την χαρακτηριστική της φράση "Να την ακούτε την Υβέτ!".

Εκλέχθηκε επίσης δημοτικός σύμβουλος στο Δήμο Αθηναίων.

## Παραπομπές


Κατηγορία:Αμερικανίδες καλαθοσφαιρίστριες
Κατηγορία:Ελληνίδες αθλήτριες της καλαθοσφαίρισης
Κατηγορία:Έλληνες αμερικανικής καταγωγής
Κατηγορία:Πάουερ φόργουορντ
Κατηγορία:Απόφοιτοι του Πανεπιστημίου της Βοστώνης
Κατηγορία:Πολιτογραφημένοι πολίτες της Ελλάδας
Κατηγορία:Καλαθοσφαιρίστριες Παλαιού Φαλήρου
Κατηγορία:Καλαθοσφαιρίστριες Παναθηναϊκού
Κατηγορία:Αμερικανίδες μοντέλα
Κατηγορία:Αμερικανίδες τραγουδίστριες
Intel Pentium II

Ο **Pentium II**  ήταν ένας μικροεπεξεργαστής έκτης γενιάς 32-bit που σχεδίασε, παρήγαγε και παρουσίασε η εταιρεία ημιαγωγών Intel το Μάιο του 1997.. Ήταν σχεδιασμένος κυρίως για προσωπικούς υπολογιστές, και υπολογιστές γραφείου. Αντικατέστησε τον Pentium, ενώ τον διαδέχθηκε ο Pentium III. Η συχνότητα λειτουργίας ξεκινούσε από τα 233 MHz στις πρώτες εκδόσεις και έφτανε στα 400&nbsp;MHz στις τελευταίες. Η παραγωγή του σταμάτησε το 2001.  Ο *Pentium II* ήταν μέλος της οικογένειας επεξεργαστών με τον κωδικό x86 ενώ σχεδιάστηκε βάσει της μικροαρχιτεκτονικής P6. Διέφερε με όλους τους προκατόχους του, στην υποδοχή που τοποθετούνταν σε ειδικό υποδοχέα στη μητρική τύπου (Slot 1) (Υποδοχή που επιλέχτηκε και για μερικούς *Pentium III* και Celeron). Η λύση αυτή παρόλο που επέτρεπε μεγαλύτερες ταχύτητες, δεν απεδείχθη αξιόπιστη και για αυτό στους μετέπειτα μικροεπεξεργαστές εγκαταλείφθηκε.

## Μέλη της οικογένειας Pentium II
Ο *Pentium II*  κυκλοφόρησε σε εκδόσεις για επιτραπέζιους και φορητούς υπολογιστές

## Τεχνικά χαρακτηριστικά
 
* Η συχνότητα λειτουργίας του (χρονισμός ρολογιού) ξεκινούσε από τα 233 ΜHz και έφτανε στα 400&nbsp;MHz.
* Η ταχύτητα τού *FSB* (*front-side bus*) ήταν στα 66&nbsp;MHz.
* Ενσωμάτωνε 7.500.000 τρανζίστορ στις απλές εκδόσεις, ενώ σε αυτές με αναβαθμισμένη εσωτερική μνήμη είχε 27.400.000.
* Είχε εσωτερική κρυφή μνήμη (*L1 cache*) με χωρητικότητα 16 + 16 KB και *L2 cache* με 256 ή 512 kB.
* Είχε δυνατότητα διευθυνσιοδότησης στα 36 bit (δίαυλος διευθύνσεων, address bus), δηλαδή διαχειριζόταν 236 byte μνήμης, ήτοι 68.719.476.736 byte ή 64 GB. Επίσης μπορούσε να διευθυνσιοδοτήσει 246 ή 64 terabyte εικονικής μνήμης (Virtual Memory).  
* Με τα εξωτερικά κυκλώματα επικοινωνούσε με δίαυλο δεδομένων (*data bus*) των 64 bit.
* Οι τεχνολογίες ολοκλήρωσης ήταν 0,35, 0,25 και 0,18 micron.
* Η υποδοχή επεξεργαστή ήταν τεχνολογίας *Slot1* ή *MMC1* ή *MMC2* ή *Mini-Cartridge* των 240 *Pin* ή *Plastic Micro-PGA1-615*.

## Χρήση σε υπολογιστές
Συνήθος χρησιμοποιείτε σε σταθερούς υπολογιστές.

## Παραπομπές


## Εξωτερικοί σύνδεσμοι

* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες παλαιών μικροεπεξεργαστών 
*Listing of various PII, PIII, and Celeron alphanumeric model designations
* CPU-INFO: Intel Pentium II, indepth processor history 
**Intel datasheets**
* Pentium II (Klamath)
* Pentium II (Deschutes)
* Mobile Pentium II (Tonga)

Κατηγορία:Μικροεπεξεργαστές Intel
Δημήτριος Τανταλίδης

Ο **Δημήτριος Τανταλίδης** (1866-1934) ήταν ανώτατο στέλεχος του υπουργείου Οικονομικών. Υπήρξε ο άνθρωπος που εισηγήθηκε τις καθαρές προσόδους.

## Βιογραφικά στοιχεία
Ήταν γιος δημοσιογράφου με καταγωγή από την Κωνσταντινούπολη. Ολοκλήρωσε τις εγκύκλιες σπουδές του στη Χάλκη. Εντάχθηκε στο δυναμικό του Υπουργείου Οικονομικών την δεκαετία του 1910 και ανέλαβε οικονομικός επιθεωρητής Μακεδονίας. Εν συνεχεία προήχθη σε διευθυντή έμμεσων φόρων του ίδιου υπουργείου. Μετά την ήττα του Ελευθερίου Βενιζέλου εγκατέλειψε την Ελλάδα, στην οποία επέστρεψε το 1923. 

Στην Κυβέρνηση Θεόδωρου Πάγκαλου 1925 ανέλαβε υφυπουργός και υπουργός Οικονομικών ενώ είχε διατελέσει γενικός γραμματέας του Υπουργείου Οικονομικών. 

Απεβίωσε το 1934.

## Παραπομπές


Κατηγορία:Έλληνες υπουργοί Οικονομικών
KZ

Η συντομογραφία ελληνικών & λατινικών χαρακτήρων **KZ** ή **kz** ή **κζ** μπορεί να αναφέρεται:

## Γεωγραφικοί προσδιορισμοί
*Στο Καζακστάν, κωδικός χώρας κατά ISO 3166-2.
**Στον .kz top-level domain κωδικό για το Καζακστάν στο διαδίκτυο. 

## Άλλες χρήσεις
*Στα Ναζιστικά στρατόπεδα συγκέντρωσης (Konzentrationslager), ως **KZ**
*Στο Κουάνζα, νόμισμα της Αγκόλας, ως **Kz**
*Στη Nippon Cargo Airlines, κατά IATA.

## Στην ελληνική γλώσσα
*Ως ΚΖ΄ ή **κζ´** στον αριθμό 27 στο ελληνικό σύστημα αρίθμησης
*Στις Πινακίδες κυκλοφορίας οχημάτων της Ελλάδας, στα αρχικά γράμματα.
Τσερ

To **Τσερ** (σερβικά: *Цер*) είναι όρος στη δυτική Σερβία, 100 χιλιόμετρα δυτικά του Βελιγραδίου. Το μέγιστο υψόμετρό του είναι 689 μέτρα.

Στην περιοχή του Τσερ πραγματοποιήθηκε τον Αύγουστο του 1914 μια από τις πρώτες μάχες του Πρώτου Παγκοσμίου Πολέμου, κατά την εισβολή των αυστρο-ουγγρικών δυνάμεων στη Σερβία. Η έκβαση της μάχης ήταν νικηφόρα για την πλευρά των Σέρβων, παρά την αριθμητική υπεροχή των αντιπάλων τους. 

Κατηγορία:Βουνά της Σερβίας
Ορσηίδα

Στην ελληνική μυθολογία η **Ορσηίδα** (*ὄρσω = να εγείρω, προκαλώ, εξάπτω ή εγείρομαι*) ήταν η Nύμφη που έμελλε να γίνει η μητέρα όλων των Ελλήνων. Η Nύμφη Ορσηίδα παντρεύτηκε το γιο του Δευκαλίωνα και της Πύρρας, Έλληνα, και απέκτησαν τον Αίολο, το Δώρο και τον Ξούθο, ο οποίος με την κόρη του Ερεχθέα, Κρέουσα, γέννησε τον Αχαιό και τον Ίωνα, γενάρχες όλοι των αντίστοιχων ελληνικών φύλων.

## Αναφορές

## Πηγές
* Απολλόδωρος (ψευδο), *Βιβλιοθήκη* Α', 7,2-3.
## Εξωτερικοί σύνδεσμοι
*Η νύμφη Ορσηίδα στο «Theoi.com»

Κατηγορία:Νύμφες της ελληνικής μυθολογίας
Κατηγορία:Ναϊάδες
Γεώργιος Κοφινάς

Ο **Γεώργιος Κοφινάς** (1869 - 1949) ήταν Έλληνας πολιτικός και ανώτατο στέλεχος του υπουργείου οικονομικών.

## Βιογραφικά στοιχεία

Γεννήθηκε στην Τρίπολη το 1869, σπούδασε νομικά και το 1893 εντάχθηκε στο δυναμικό του υπουργείου Οικονομικών. Ως στέλεχος του υπουργείου οικονομικών ανέλαβε την περίοδο 1909 - 1910 την σύνταξη των νομοθετημάτων για την φορολογική μεταρρύθμιση που προωθήθηκαν από τον Στρατιωτικό Σύνδεσμο. 

Τον Νοέμβριο του 1912 στάλθηκε στη Θεσσαλονίκη, που μόλις είχε περιέλθει στον έλεγχο της Ελλάδας δικαίω κατοχής, προκειμένου να ρυθμίσει την οικονομική διίκηση της Μακεδονίας. Αποτελεί κατόρθωμα ότι το 1913 οι εισπράξεις της Ελλάδας από τη Μακεδονία ήταν ίσες με τις εισπράξεις του οθωμανικού κράτους στα τελευταία προπολεμικά χρόνια. Επίσης, ο Κοφινάς μας άφησε κατατοπιστικές αναφορές για την οικονομία της Μακεδονίας (εμπόριο, βιομηχανία, γεωργία, κτηνοτροφία), οι οποίες εκδόθηκαν σε τόμο από το Εθνικό Τυπογραφείο το 1914. Πλούσιες σε πληροφορίες είναι και οι επιστολές που έστειλε στον Υπουργό Οικονομικών Αλ. Διομήδη.

Το 1915 ανέλαβε διευθυντής Εμμέσων Φόρων του υπουργείου οικονομικών και το 1922 έγινε γενικός γραμματέας του ίδιου υπουργείου.

Τον Δεκέμβριο του ίδιου έτους ανέλαβε το υπουργείο οικονομικών στην κυβέρνηση κυβέρνηση Γονατά, θέση στην οποία παρέμεινε μέχρι την 11η Ιανουαρίου 1924. Στις εκλογές της 16.12.1923 απέτυχε να εκλεγεί βουλευτής. Στην κυβέρνηση Θεόδωρου Πάγκαλου ανέλαβε υπουργός Οικονομικών στο χρονικό διάστημα 26 Ιουνίου ως 6 Νοεμβρίου 1925.

Απεβίωσε το 1949.

## Παραπομπές


Κατηγορία:Έλληνες υπουργοί Οικονομικών
Βασίλειο της Ολλανδίας

:*Δεν πρέπει να συγχέεται με το σύγχρονο ολλανδικό κράτος που υφίσταται από το 1815 υπό την ονομασία [[Βασίλειο των Κάτω Χωρών]].*

Το **Βασίλειο της Ολλανδίας** (Ολλανδικά: *Koninkrijk Holland*, γαλλικά: *Royaume de Hollande*) ιδρύθηκε από το Ναπολέοντα Βοναπάρτη ως κράτος-μαριονέτα
για να προσφέρει το θρόνο του νεοσύστατου βασιλείου στον αδελφό του Λουδοβίκο και να ελέγχει έτσι καλύτερα τις Κάτω Χώρες. Το όνομα της σημαντικότερης επαρχίας, της Ολλανδίας, δόθηκε σε όλη τη χώρα. Το 1807 η πρωσική Ανατολική Φρισλάνδη και η πόλη Γιέφερ προστέθηκαν στο βασίλειο, το 1809 όμως, μετά από μια βρετανική εισβολή, το Βασίλειο υποχρεώθηκε να εκχωρήσει τις περιοχές νότια του ποταμού Ρήνου, στη Γαλλία. Την ίδια χρονιά επίσης, ολλανδικές δυνάμεις που πολεμούσαν στο πλευρό των Γάλλων, συμμετείχαν στην καταστολή της αντι-βοναπαρτικής γερμανικής εξέγερσης του Φερδινάνδου φον Σιλλ, στη Μάχη του Στράλσουντ.

Ο βασιλιάς Λουδοβίκος δεν αναταποκρίθηκε στις προσδοκίες του Ναπολέοντα, προσπαθώντας να υπηρετήσει μάλλον τα ολλανδικά συμφέροντα παρά αυτά του αδερφού του και έτσι το βασίλειο διαλύθηκε με απόφαση του Ναπολέοντα το 1810, με τις Κάτω Χώρες να προσαρτώνται στη Γαλλία μέχρι την ήττα της το 1813. Το Βασίλειο της Ολλανδίας κάλυπτε την περιοχή των σημερινών Κάτω Χωρών, με την εξαίρεση της επαρχίας τής Λιμβουργίας και τμήματα της επαρχίας τής Ζηλανδίας, τα οποία ήταν από την αρχή υπό γαλλική κατοχή. Η Ανατολική Φρισλάνδη (τμήμα της σημερινής Γερμανίας) ήταν επίσης μέρος του βασιλείου.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Ολλανδίας
Κατηγορία:Ναπολεόντειοι Πόλεμοι
Ολλανδια
Τρίτος θερμοδυναμικός νόμος

thumb|Αριστερή πλευρά: Το απόλυτο μηδέν θα μπορούσε να επιτευχθεί σε έναν πεπερασμένο αριθμό βημάτων εάν . Δεξιά πλευρά: Απαιτείται άπειρος αριθμός βημάτων αφού . Εδώ, το  είναι κάποια ελεγχόμενη παράμετρος του συστήματος, όπως ο όγκος ή η πίεσή του.

Ο **τρίτος νόμος της [[θερμοδυναμική]]ς** αφορά τη συμπεριφορά της εντροπίας καθώς η θερμοκρασία πλησιάζει το απόλυτο μηδέν (0 K στην κλίμακα Κέλβιν, ισοδύναμο με -273,15 °C στην κλίμακα Κελσίου, και -459,67 °F στην κλίμακα Φαρενάιτ). Δηλώνει ότι η εντροπία ενός συστήματος πλησιάζει ένα σταθερό ελάχιστο στους 0 K. Για έναν τέλειο κρύσταλλο, αυτό το ελάχιστο θεωρείται μηδέν (S = 0), καθώς το σύστημα θα ήταν σε κατάσταση τέλειας τάξης, γνωστή και ως θεμελιώδης κατάσταση (δηλαδή Ω = 1), με μόνο μία μικροκατάσταση διαθέσιμη. Σε ορισμένα συστήματα, μπορεί να υπάρχουν περισσότερες από μία μικροκαταστάσεις στην ελάχιστη ενέργεια και υπάρχει κάποια υπολειμματική εντροπία στους 0 Κ.

Υπάρχουν και αρκετές άλλες διατυπώσεις του τρίτου νόμου. Το θεώρημα της θερμότητας Nernst (που διατυπώθηκε από τον Βάλτερ Νερνστ το 1905 και πήρε το όνομά του) υποστηρίζει ότι η μεταβολή της εντροπίας για οποιαδήποτε διαδικασία σταθερής θερμοκρασίας τείνει στο μηδέν καθώς η θερμοκρασία πλησιάζει το απόλυτο μηδέν. Μια βασική συνέπεια είναι ότι το απόλυτο μηδέν δεν μπορεί να επιτευχθεί, καθώς η απομάκρυνση της θερμότητας γίνεται όλο και πιο αναποτελεσματική και οι αλλαγές εντροπίας εξαφανίζονται. Αυτή η αρχή του ανέφικτου σημαίνει ότι καμία φυσική διαδικασία δεν μπορεί να ψύξει ένα σύστημα στο απόλυτο μηδέν σε έναν πεπερασμένο αριθμό βημάτων ή πεπερασμένο χρόνο.

Ο νόμος αυτός είναι αξίωμα, δηλαδή δεν αποδεικνύεται. Συνέπεια του τρίτου νόμου είναι ότι το απόλυτο μηδέν είναι πειραματικά απρόσιτο, δηλαδή είναι αδύνατο να κατασκευαστεί θερμική μηχανή που να πετύχει αυτή την θερμοκρασία ακριβώς. Μπορούμε, όμως, να προσεγγίσουμε το απόλυτο μηδέν εντελώς οριακά, και στον 21ο αιώνα οι επιστήμονες έχουν πετύχει θερμοκρασίες κάτω από 100 picokelvin (pK). 

## Δείτε επίσης
* Ενέργεια μηδενικού σημείου
* Αδιαβατική μεταβολή
* Εντροπία
* Απόλυτο μηδέν

## Αναφορές


## Περαιτέρω ανάγνωση
* Goldstein, Martin & Inge F. (1993) *The Refrigerator and the Universe*. Cambridge MA: Harvard University Press. . Chpt. 14 is a nontechnical discussion of the Third Law, one including the requisite elementary quantum mechanics.
* 
** 
* 

Τριτος
Άγιος Ιωάννης Κορινθίας

Ο **Άγιος Ιωάννης** είναι ορεινό χωριό του νομού Κορινθίας. Το χωριό έχει μεγάλη ιστορία και βρίσκεται σε υψόμετρο 660 μέτρων. Ανήκε στο Δήμο Σαρωνικού και τώρα στο Δήμο Κορινθίων. Οι περισσότεροι από αυτούς ήταν κτηνοτρόφοι. Πρώτη μνεία για τον Αγιάννη γίνεται το 1500 σε τουρκικό κατάστιχο. Δεύτερη αναφορά εμφανίζεται σε προεπαναστατικό χάρτη όπου αναφέρεται ως *S. Jean*. Στα επόμενα χρόνια υπάρχουν πολλές αναφορές για το χωριό από περιηγητές και ιστορικούς. Σήμερα έχει 279 μόνιμους κατοίκους σύμφωνα με την απογραφή του 2021 . 

Από το χωριό αυτό κατάγεται ο διακεκριμένος Καθηγητής Φυσικής του Πανεπιστημίου της Αϊόβα Κώστας Σούκουλης.

Στον Άγιο Ιωάννη γίνεται κάθε χρόνο ένα από τα μεγαλύτερα πανηγύρια της Ελλάδας στο οποίο προσφέρεται “Γκιόσα” από την οποία και έχει πάρει το όνομα της το πανηγύρι “Γιορτή Γκιόσας”. Συνήθως το πρώτο 15νθήμερο του Ιουλίου.

## Πληθυσμός
Στην απογραφή του 1829 ο Άγιος Ιωάννης είχε περίπου 220 κατοίκους, στην απογραφή του 1851 είχε 421 κατοίκους, ενώ το 1879 347 κατοίκους. 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Δήμος Κορινθίων
Κατηγορία:Χωριά της περιφερειακής ενότητας Κορινθίας
Κατηγορία:Χωριά του Αραχναίου
KY

Η συντομογραφία ελληνικών & λατινικών χαρακτήρων **KY** ή **ky** ή **Κυ** μπορεί να αναφέρεται:

## Γεωγραφικοί προσδιορισμοί
*Στα Νησιά Καϋμάν, κωδικός υπερπόντιου βρετανικού εδάφους, κατά ISO 3166-2.
**Στον .ky top-level domain κωδικό για τα Νησιά Καϋμάν στο διαδίκτυο. 
*Στο Κεντάκι, πολιτεία των ΗΠΑ (αναγράφεται και ως US-KY)

## Άλλες χρήσεις
*Στην Κιργιζική γλώσσα, κατά ISO 639-1 ως **ky**

## Στην ελληνική γλώσσα
*Στην Κυριακή ως **Κυ** ή **ΚΥ**.
*Στις Πινακίδες κυκλοφορίας οχημάτων της Ελλάδας, στα αρχικά γράμματα.
Εθνικός Γ.Σ. (στίβος)

Το τμήμα στίβου του Εθνικού Γυμναστικού Συλλόγου είναι το αρχαιότερο αλλά και αυτό που καλλιέργησε ο Εθνικός πιο έντονα. Η δραστηριότητά του αναπτύσεται στις εγκαταστάσεις του συλλόγου στο κέντρο της Αθήνας.

## Ιστορία
Το βασικό άθλημα του συλλόγου υπήρξε και εξακολουθεί μέχρι σήμερα να είναι ο στίβος, στον οποίο ως το 1954 ήταν σχεδόν κάθε χρόνο πρωταθλητής Ελλάδος. Ανέδειξε ολυμπιονίκες στις πρώτες Ολυμπιάδες (1896 ως 1908), όπως ο ρίπτης Νκολας Ιωακειμηδης  

Αθλητές του συμμετείχαν με επιτυχία στους Πανιώνιους Αγώνες της Σμύρνης πέντε φορές (1904, 1905, 1907, 1909, 1921) κατακτώντας νίκες και κερδίζοντας το έπαθλο του Χρυσού Σταυρού του Πανιωνίου Γ.Σ. Επίσης, ανέδειξε δεκάδες πανελληνιονίκες. 

Συνολικά κατέκτησε 21 φορές το Πανελλήνιο πρωτάθλημα στίβου αντρών και μία φορά το πρωτάθλημα γυναικών. Επίσης, το 1925 κατέκτησε το Παγκύπριο πρωτάθλημα στίβου αντρών.

Κατά την αξιολόγηση των ελληνικών συλλόγων που εξέδωσε το Νοέμβριο του 2011 ο Σ.Ε.Γ.Α.Σ., ο Εθνικός Γ.Σ. Αθηνών βρίσκεται στην 80η θέση (σε σύνολο 299 συλλόγων).

## Τίτλοι
* 21 **[[Πανελλήνιο πρωτάθλημα στίβου αντρών|Πρωταθλήματα ανδρών]]**: 1901, 1910, 1920, 1925, 1926, 1927, 1928, 1930, 1931, 1937, 1938, 1939, 1940, 1946, 1947, 1948, 1949, 1950, 1951, 1953, 1954.
* 1 **[[Πανελλήνιο πρωτάθλημα στίβου γυναικών|Πρωτάθλημα γυναικών]]**: 1975.
* 1 **[[Παγκύπριο πρωτάθλημα στίβου αντρών|Πρωτάθλημα Κύπρου]]**: 1925.
* 6 **[[Πανελλήνιο πρωτάθλημα ανώμαλου δρόμου ανδρών|Πανελλήνια Πρωταθλήματα Ανωμάλου δρόμου Ανδρών]]**: 1908, 1910, 1911, 1912, 1926, 1927
* 1 **[[Πανελλήνιο πρωτάθλημα ανώμαλου δρόμου γυναικών|Πανελλήνια Πρωταθλήματα Ανωμάλου δρόμου Γυναικών]]**: 1982
* 1 **Περιφερειακό Πρωτάθλημα Στίβου Ανώμαλου Εδάφους**: 1927
* 1 '''Τριετές Επαμειβόμενον Αθλοθετηθέν Κύπελλον ΣΕΑΓΣ: 1927

## Παραπομπές


Κατηγορία:Εθνικός Γ.Σ.
Κατηγορία:Ελληνικοί σύλλογοι στίβου
Εθνικός Γ.Σ. (πάλη)

## Ιστορία
Η πάλη είναι το αρχαιότερο, μαζί με τον στίβο, τμήμα του Εθνικού Γ.Σ., αφού δημιουργήθηκε το 1893 χρονιά ίδρυσης του σωματείου. Αθλητές του συλλόγου συμμετείχαν και διακρίθηκαν στα Τήνια το 1895 (Ιω. Γιαννούλης) και στο πανελλήνιο πρωτάθλημα του 1896 (Σ. Χριστόπουλος).

Ο Εθνικός Γ.Σ. ανέδειξε δεκάδες πρωταθλητές στην πάλη και αποτελεί ένα από τα ιστορικά ελληνικά σωματεία του αθλήματος των ολυμπιονικών. Έχει αναδείξει πανελληνιονίκες, βαλκανιονίκες, μεσογειονίκες, πρωταθλητές Ευρώπης, παγκόσμιους πρωταθλητές και ολυμπιονίκες.

## Τίτλοι
* 37 **[[Πανελλήνιο πρωτάθλημα ελληνορωμαϊκής πάλης ανδρών|Πανελλήνια πρωταθλήματα Ελληνορωμαϊκής πάλης]]**: 
** 1936, 1937, 1938, 1939, 1946, 1947, 1948, 1949, 1950, 1951, 1952, 1957, 1958, 1960, 1962, 1964, 1965, 1966, 1968, 1969, 1971, 1973, 1974, 1975, 1977, 1978, 1979, 1980, 1981, 1982, 1984, 1985, 1986, 1987, 1988, 1990, 2016

* 4 **[[Πανελλήνιο πρωτάθλημα Ελευθέρας πάλης ανδρών|Πανελλήνια πρωταθλήματα ελευθέρας πάλης]]**: 
** 1958, 1959, 1960, 1966

* 1 **Κύπελλο Ελλάδας Ελληνορωμαϊκής πάλης**: 
** 1939

## Ολυμπιονίκες
* Γεώργιος Ζερβίνης: 5ος (1932).
* Γ. Πετμεζάς: 6ος (1948).
* Πέτρος Γαλακτόπουλος: 2ος (1972), 3ος (1968).
* Στέλιος Μηγιάκης: 1ος (1980).
* Δημήτρης Θανόπουλος: 2ος (1984).
* Κώστας Αρκουδέας: 6ος (2004).

## Παραπομπές


Κατηγορία:Εθνικός Γ.Σ.
Κατηγορία:Ελληνικοί σύλλογοι πάλης
Κλινικός Βαμπιρισμός

**Κλινικός Βαμπιρισμός**, πιο συχνά αποκαλούμενος και ως **Σύνδρομο του Ρένφιλντ**, είναι ένας όρος για να περιγράψουμε την εμμονή κατανάλωσης αίματος. Η διαταραχή αυτή δεν έχει επίσημα κατηγοριοποιηθεί στον Διαγνωστικό και Στατιστικό Οδηγό Ψυχολογικών Διαταραχών. Ο όρος επινοήθηκε (πιθανά ως φάρσα ή αστείο) ψευδοεπιστημονικά από τον κλινικό ψυχολόγο Ρίτσαρντ Νολ που εμπνεύστηκε το όνομα από τον εντομοφάγο βοηθό του Δράκουλα, Ρένφιλντ, όπως αναφέρεται στο μυθιστόρημα του Μπραμ Στόκερ. Ο όρος έχει χρησιμοποιηθεί τόσο στην ψυχιατρική όσο και την φανταστική λογοτεχνία, καθώς και στην τηλεόραση, όπου αναφέρθηκε σε επεισόδιο του **CSI** με τίτλο *Commited* (5ος κύκλος, επεισόδιο 21). Αναφέρθηκε επίσης στον 5ο κύκλο της σειράς **Criminal Minds**, στο 7ο επεισόδιο με τίτλο *The Performer*.

Παρότι ξεκίνησε πιθανά ως φάρσα ή λάθος έχει χρησιμοποιηθεί και ως ψευδοεπιστήμονική περιγραφή πραγματικών ή υποτιθέμενων διαταραχών. Τα σπάνια κρούσματα της ασθένειας που έχουν περιγραφεί και οι αναφορές που υπάρχουν αναφέρουν το συγκεκριμένο σύνδρομο ως συμπτώματα σχιζοφρένειας ή κάποιο είδος παραφιλίας. Κάποιοι κατά συρροήν δολοφόνοι εκτελούσαν βαμπιρικές τελετές παρόμοιου είδους στα θύματά τους. Οι δολοφόνοι **Πίτερ Κούρτεν** και **Ρίτσαρντ Τρέντον Τσέις** αποκαλούνταν βρικόλακες από τον Τύπο αφού είχαν τη συνήθεια να πίνουν το αίμα των θυμάτων τους. Ομοίως, το 1932, ένας ανεξιχνίαστος φόνος στη **Στοκχόλμη** της Σουηδίας, ονομάστηκε *Ο φόνος του Βρικόλακα* λόγω των συνθηκών κατά των οποίων πέθανε το θύμα.

Σύμφωνα με την περιγραφή του Νολ,

Ο Νολ παρατήρησε σχετικές αναφορές της ασθένειας στο σύγγραμμα του Γερμανού ψυχίατρου Ρίτσαρντ βαν Κραφτ-Έμπινγκ το οποίο γράφτηκε το 1886 και είχε τίτλο *Psychοpathia Sexualis*. Ο Νολ επίσης υπέθετε πως από το έργο του Κραφτ-Έμπινγκ είχε εμπνευστεί και επηρεαστεί ο Μπραμ Στόκερ που έγραψε το *Δράκουλα*.

Κατηγορία:Σύνδρομα
Κατηγορία:Παραφιλίες
KW (αποσαφήνιση)

Η συντομογραφία λατινικών χαρακτήρων **KW** ή **kW** μπορεί να αναφέρεται:

## Γεωγραφικοί προσδιορισμοί
*Στα Κουβέιτ, χώρα, κατά ISO 3166-2.
**Στον .kw top-level domain κωδικό για το Κουβέιτ στο διαδίκτυο. 

## Άλλες χρήσεις
*Στο κιλοβάτ (**kW**), μονάδα μέτρησης ισχύος.
*Στον Αυτοϊοντισμό νερού.
Σρι Τσινμόι

Ο **Σρι Τσινμόι** (27 Αυγούστου 1931 – 11 Οκτωβρίου 2007) ήταν Ινδός πνευματικός διδάσκαλος, ποιητής, καλλιτέχνης και αθλητής ο οποίος δίδαξε την τέχνη του διαλογισμού στη Δύση, αφότου μετανάστευσε στις ΗΠΑ το 1964. 

Ο Σρι Τσινμόι έγραψε 1.500 βιβλία, 115.000 ποιήματα και 20.000 τραγούδια, έχει δημιουργήσει 200.000 έργα ζωγραφικής και έδωσε σχεδόν 800 συναυλίες ειρήνης σε όλο τον κόσμο..

## Παραπομπές


## Βιβλιογραφία
* Shyam Dua: "The Luminous Life of Sri Chinmoy." Tiny Tot Publications, India 2005., ISBN 8130402211

## Εξωτερικοί σύνδεσμοι

* Κέντρο Σρι Τσινμόι 
* Sri Chinmoy Pages 

Κατηγορία:Ινδοί φιλόσοφοι
Τάγμα (στρατιωτική μονάδα)

Το **τάγμα** είναι μονάδα του στρατού ξηράς, αποτελούμενη συνήθως από δύο έως επτά λόχους και συνολικά 300 έως 1.200 στρατιώτες. Στην Ελλάδα, το τάγμα είναι η βασική μονάδα των Όπλων και μερικών Σωμάτων (σε άλλα Σώματα οι βασικές μονάδες ονοματίζονται από το έργο που επιτελούν, π.χ. Νοσοκομείο, Συνεργείο κλπ). Αποτελείται, σε πλήρη σύνθεση, συνήθως από τρεις ή τέσσερις λόχους και υπάγεται σε Ταξιαρχία. Διοικείται συνήθως από αντισυνταγματάρχη ή, λιγότερο συχνά, συνταγματάρχη.

Αντίστοιχο του τάγματος στα Τεθωρακισμένα είναι η επιλαρχία και στο Πυροβολικό η μοίρα.

## Παραπομπές


Κατηγορία:Στρατός Ξηράς
Επιλαρχία

350px|μικρογραφία|Άρματα μάχης του Στρατού Ξηράς της Ινδίας λαμβάνουν μέρος σε άσκηση στο στρατόπεδο Μπαντέλα (Ινδία, 26 Οκτωβρίου 2009)
Η **επιλαρχία** είναι η ελληνική ονομασία της βασικής ανεξάρτητης μονάδας στα Τεθωρακισμένα, απολύτως αντίστοιχη του τάγματος στο Πεζικό. Μια επιλαρχία αποτελείται από ίλες, ενώ η μικρότερη ομάδα που ανήκει σε μια επιλαρχία και διοικείται από αξιωματικό ή ανθυπασπιστή είναι ο ουλαμός. Ο διοικητής μιας επιλαρχίας ονομάζεται επίλαρχος.

## Προέλευση
Παλαιότερα η ονομασία αυτής της μονάδας ανήκε στο Ιππικό, και προερχόταν από το ελληνιστικό *ἐπιλαρχία*, που είναι πολλαπλάσιο της ίλης, ήτοι 128 ιππείς. Καθώς τα Τεθωρακισμένα διαδέχθηκαν το Ιππικό, ως Όπλο, η βασική μονάδα τους ονομάστηκε *επιλαρχία* για λόγους παράδοσης.

## Περαιτέρω ανάγνωση

* Ιππικό
* Τεθωρακισμένα

## Παραπομπές


Κατηγορία:Ιππικό
Κατηγορία:Τεθωρακισμένα
Φίανα Φαλ

Το **Φίανα Φαλ - Το Ρεπουμπλικανικό Κόμμα** (αγγλικά: *Fianna Fáil – The Republican Party*, ιρλανδικά: *Fianna Fáil - An Páirtí Poblachtánach*), περισσότερο γνωστό ως **Φίανα Φαλ** (, κυριολεκτικά: Στρατιώτες του Πεπρωμένου), είναι ένα κεντρώο προς κεντροδεξιόΙρλανδικό ρεπουμπλικανικό και συντηρητικό πολιτικό κόμμα στην Ιρλανδία, το οποίο ιδρύθηκε στις 23 Μαρτίου 1926. Το όνομα του Φίανα Φαλ παραδοσιακά μεταφράζεται στα Αγγλικά ως *Στρατιώτες του Πεπρωμένου*, παρότι μια ακριβέστερη απόδοση θα ήταν *Πολεμιστές της Fál* (Το "Φαλ" είναι ένα μυθικό όνομα για την Ιρλανδία).  Ιστορικά, το Φίανα Φαλ θεωρείται ότι βρίσκεται στα αριστερά του Φίνε Γκελ και στα δεξιά του Εργατικού Κόμματος και γενικά θεωρείται ως ένα κλασσικό "κόμμα ομπρέλα"  και λαϊκίστικο κόμμα που αντιπροσωπεύει ένα μεγάλο εύρος ανθρώπων από όλες τις κοινωνικές τάξεις με την πεποίθηση στην σύμπλευση της οικονομικής ανάπτυξης και της κοινωνικής προόδου. Το Φίανα Φαλ έχε ηγηθεί κυβερνήσεων που περιελάμβαναν κόμματα της κεντροαριστεράς (Εργατικό και Πράσινο Κόμμα) και της κεντροδεξιάς (το μη υπάρχον πλέον Προοδευτικοί Δημοκράτες). Ηγέτης του είναι ο Μιχόλ Μάρτιν από τον Ιανουάριο 2011.

Από τη στιγμή του σχηματισμού της πρώτης του κυβέρνησης στις 9 Μαρτίου 1932, το Φίανα Φαλ κυβερνούσε για 61 από τα τελευταία 79 χρόνια. Επτά από τους συνολικά οκτώ ηγέτες του έχουν διατελέσει πρωθυπουργοί της Δημοκρατίας της Ιρλανδίας, ενώ ήταν το μεγαλύτερο κόμμα στο Ιρλανδικό Κοινοβούλιο από το 1932 μέχρι το 2011, όπου και σημείωσε το χειρότερο εκλογικό αποτέλεσμα της ιστορίας του, αφού η εκλογική του δύναμη μειώθηκε κατά 75% ως αποτέλεσμα της εμπλοκής και της διαχείρισης του κόμματος στην Ιρλανδική οικονομία και της εισόδου της χώρας στον μηχανισμό στήριξης του Διεθνούς Νομισματικού Ταμείου και της Ευρωπαϊκής Κεντρικής Τράπεζας τον Νοέμβριο του 2010. Μετά τις εκλογές του 2011 έγινε το τρίτο μεγαλύτερο κόμμα του κοινοβουλίου, από πρώτο που ήταν μέχρι τότε.

Το Φίανα Φαλ έγινε μέλος του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος στις 16 Απριλίου 2009, ενώ οι βουλευτές στο Ευρωπαϊκό Κοινοβούλιο εκπροσωπούνται μέσω της Συμμαχίας Φιλελευθέρων και Δημοκρατών για την Ευρώπη μετά τις Ευρωεκλογές του 2009.

## Παραπομπές


## Εξωτερικοί σύνδεσμοι
* 

Κατηγορία:Ιρλανδικά πολιτικά κόμματα
Κατηγορία:Φιλελεύθερα-Συντηρητικά κόμματα
Πλατεία Κλαυθμώνος

Η **Πλατεία Κλαυθμώνος** είναι κεντρική πλατεία της Αθήνας γύρω απ' την οποία αναπτύχθηκε η ομώνυμη συνοικία.

## Ονομασία
Το όνομα *Πλατεία Κλαυθμώνος* (δηλαδή «κλάματος») το πήρε μετά από χρονογράφημα του περιοδικού Εστία, επειδή εκεί, μπροστά από το υπουργείο Οικονομικών (το οποίο έχει κατεδαφιστεί), μαζεύονταν οι απολυμένοι δημόσιοι υπάλληλοι μετά από κάθε εκλογική αναμέτρηση για να διαμαρτυρηθούν για την απόλυσή τους, δεδομένου ότι τότε δεν υπήρχε μονιμότητα των δημοσίων υπαλλήλων και κάθε νέα κυβέρνηση απέλυε τους υπαλλήλους που είχε προσλάβει η προηγούμενη κυβέρνηση και προσλάμβανε τους δικούς της ψηφοφόρους. Ο ανάδοχος του ονόματος της πλατείας Κλαυθμώνος, ο αρθρογράφος της Εστίας στον οποίο οφείλεται το όνομά της, ήταν ο συγγραφέας Δημήτριος Καμπούρογλου.

Το όνομα που πρότεινε ο Λέο φον Κλέντσε, αρχιτέκτονας που υπέβαλε σχέδια για την πόλη των Αθηνών με πρόσκληση του βασιλιά Όθωνα, ήταν *Πλατεία Αισχύλου*. Το όνομα *Πλατεία Νομισματοκοπείου* το πήρε γιατί εκεί βρισκόταν το κτίριο του Νομισματοκοπείου, που αργότερα στέγασε το υπουργείο Οικονομικών ως την κατεδάφισή του το 1940. Από το 1838 και για μεγάλη χρονική περίοδο είχε το όνομα *Πλατεία 25ης Μαρτίου*, γιατί στον κήπο της πλατείας έγινε ο πρώτος Εορτασμός της Ελληνικής Επανάστασης του 1821 που θεσμοθετήθηκε το 1838 να γίνεται στις 25 Μαρτίου, και στη συνέχεια *Πλατεία Δημοκρατίας*. Μετά το 1878 πήρε το όνομα *Πλατεία Κλαυθμώνος*, ενώ στα τέλη Ιουνίου του 1989 με αφορμή τα αποκαλυπτήρια του ομώνυμου γλυπτού μετονομάστηκε σε *Πλατεία Εθνικής Συμφιλιώσεως*, όνομα το οποίο δεν βρίσκεται σε χρήση.

### Άλλες ονομασίες
Προηγούμενα ονόματα της πλατείας ήταν *πλατεία κήπων Παλαιού Παλατιού* (επί Όθωνα), *πλατεία Νομισματοκοπείου*, *πλατεία κήπου υπουργείου Οικονομικών*, *πλατεία 25ης Μαρτίου*, *πλατεία Δημοκρατίας* και από το 1878, το όνομα που έχει μέχρι και σήμερα, «Πλατεία Κλαυθμώνος» καθώς και *πλατεία Εθνικής Συμφιλιώσεως* το 1989.

## Συγκοινωνία
Από το 1972 δημοπρατήθηκε η δημιουργία υπόγειου σταθμού στάθμευσης στην πλατεία, ο οποίος κατασκευάστηκε και βρίσκεται και σήμερα σε χρήση.

## Συλλογή εικόνων

Σταδίου 27 - Υπουργείο Εσωτερικών.jpg|Υπουργείο Εσωτερικών (Σταδίου, 27)
Σταδίου, 34.jpg|Σταδίου, 34


## Παραπομπές


## Εξωτερικοί σύνδεσμοι
*  (Δήμος Αθηναίων)

Κλαυθμωνος
Κατηγορία:Συνοικίες και περιοχές Αθήνας
Χαράλαμπος Τσερούλης

Ο **Χαράλαμπος Τσερούλης** (13 Ιουνίου 1879 - 2 Μαΐου 1929) ήταν Έλληνας αξιωματικός του στρατού.

## Βιογραφικά στοιχεία
Γιος του Νικολάου Τσερούλη, γεννήθηκε στο Μεσολόγγι.Συμμετείχε στους Βαλκανικούς Πολέμους διατελώντας μεταξύ άλλων διοικητής Συντάγματος στη Μεραρχία Σερρών καθώς και στη Μικρασιατική εκστρατεία ως διοικητής της Μεραρχίας Αρχιπελάγους με έδρα την Πέργαμο. Υπήρξε αντιστράτηγος του ελληνικού στρατού και επικεφαλής του κινήματος του Παγκάλου στην Μακεδονία. Μετά την επικράτησή του τοποθετήθηκε υπουργός στρατιωτικών στην κυβέρνηση Πάγκαλου και στην κυβέρνηση Ευταξία.

Τις πρώτες πρωινές ώρες στις 22 Αυγούστου του 1926 ενημερωθείς ότι ξέσπασε στην Αθήνα κίνημα έσπευσε στο στρατόπεδο του β΄ δημοκρατικού τάγματος που διοικούσε ο Βασίλειος Ντερτιλής ο οποίος και τον ενημέρωσε ότι οι εθνικές δυνάμεις απέσυραν την εμπιστοσύνη τους από το καθεστώς Παγκάλου και στασίασαν. Στη προσπάθειά του να ομιλήσει στους στρατιώτες κατέφθασε ένστολος ο Γεώργιος Κονδύλης με άλλους έμπιστους αξιωματικούς στη θέα των οποίων οι στρατιώτες άρχισαν να ζητωκραυγάζουν. Τότε ο Κονδύλης πλησιάζοντας τον υπουργό Τσερούλη του είπε:
:- «*Σας συλλαμβάνω εν ονόματι της επαναστάσεως*» 
Αμέσως μετά ρίχθηκαν δύο κανονιοβολισμοί που αποτελούσαν το σύνθημα εκκίνησης των μυημένων της κατάληψης των βασικών κτιρίων της Αθήνας (Κυβερνείο, Υπουργείο Στρατιωτικών, Φρουραρχείο, ΤΤΤ, αεροδρόμια κλπ.). Ακολούθως ο Τσερούλης οδηγήθηκε κρατούμενος στο 6ο Στρατιωτικό  νοσοκομείο της Αθήνας, όπως και άλλοι αξιωματικοί, πιστοί στον Πάγκαλο και της τότε δοτής κυβέρνησης του Ευταξία που ουσιαστικά και καθαιρέθηκε. Αφέθηκε ελεύθερος δύο ημέρες αργότερα.
## Παραπομπές


Κατηγορία:Έλληνες αξιωματικοί του πεζικού
Κατηγορία:Έλληνες υπουργοί Στρατιωτικών
Εμμανουήλ Λαδόπουλος

Ο **Εμμανουήλ Λαδόπουλος** (1870 - 1937)  ήταν Έλληνας βιομήχανος και πολιτικός.
## Βιογραφικά στοιχεία
Γεννήθηκε στη Σύρο. Ήταν γιος του Ελπιδοφόρου Λαδόπουλου, εμπόρου και τραπεζίτη με καταγωγή από την Μακεδονία, και είχε άλλα τέσσερα αδέλφια, τον Κωνσταντίνο, τον Αθανάσιο, βουλευτή, την Ιφιγένεια, σύζυγο του Θεόδωρου Πετροκόκκινου, και τον Αριστοτέλη Λαδόπουλο. Υπήρξε διδάκτωρ της Νομικής Σχολής. Το 1895 μαζί με τα αδέλφια του ίδρυσαν στην Ερμούπολη κλωστουφαντουργείο με την επωνυμία *Αδελφοί Λαδόπουλοι*. Εκείνη την εποχή το εργοστάσιό του θεωρείτο από τα αντιπροσωπευτικότερα του είδους του. 

Ήταν παντρεμένος με την Μαρία Τσιροπινά, κόρη του Κωνσταντίνου Τσιροπινά, δημάρχου Ερμούπολης και βουλευτή, και είχαν αποκτήσει τον Έλπι Λαδόπουλο, βιομήχανο.
## Πολιτική σταδιοδρομία
Ασχολήθηκε με την πολιτική εκλεγόμενος πολλές φορές βουλευτής Κυκλάδων (το 1910, 1915 και 1920).  Στις κυβερνήσεις Στράτου, Πρωτοπαπαδάκη και Ευταξία χρημάτισε υπουργός Οικονομικών.
## Παραπομπές


Κατηγορία:Βουλευτές Κυκλάδων
Κατηγορία:Έλληνες βιομήχανοι
Κατηγορία:Έλληνες υπουργοί Οικονομικών
Damnatio memoriae

Η ***Damnatio memoriae*** είναι λατινική φράση που σημαίνει στη κυριολεξία «καταδίκη της μνήμης» και αναφέρεται στην επίσημη κύρωση μιας πολιτείας που αποσκοπεί στο να ακυρώσει κάθε ίχνος του ατόμου από τη ζωή του, σαν να μην είχε υπάρξει ποτέ, προκειμένου να διατηρηθεί η τιμή της.

Σε μια πόλη, όπως π.χ. η Ρώμη που πρόβαλε την κοινωνική εμφάνιση, τη δικαιοσύνη την ευπρέπεια και τη υπερηφάνεια ήταν μια πραγματική  και θεμελιώδης απαίτηση του πολίτη, ίσως η πιο αυστηρή τιμωρία. Ο Δομιτιανός κατεχόμενος συνεχώς από το φόβο της ανατροπής του κατέφυγε άκριτα σε καταδότες, εκτελέσεις και εξορίες. Οι φιλόσοφοι κάθε είδους διατάχθηκαν να εγκαταλείψουν πρώτα τη Ρώμη και ύστερα το ιταλικό έδαφος το 89 και το 95, ενώ μεγάλη δίωξη υπέστησαν και οι χριστιανοί. Δημιουργήθηκε έτσι ένα φοβερό κλίμα τρομοκρατίας, που στο τέλος ανησύχησε ακόμη και τους ίδιους τους στενούς συνεργάτες του που συνωμότησαν με τη γυναίκα του Δομιτία Λογγίνα και τον δολοφόνησαν (96).

## Παρόμοιες πρακτικές σε άλλες κοινωνίες
## Παραπομπές


Κατηγορία:Λατινικές φράσεις
Κατηγορία:Θέσιμο σε «μαύρη λίστα»
Ακτινοβολία υποβάθρου

thumb|250px|Η ακτινοβολία υποβάθρου όπως την απεικόνισε το πρόγραμμα WMAP (2001-2010)
**Ακτινοβολία Υποβάθρου** ή **Κοσμική Ακτινοβολία Υποβάθρου** ονομάζεται το ίχνος, ή υπόλειμμα, της ακτινοβολίας που εξέπεμπε το σύμπαν όταν βρισκόταν σε κατάσταση  εξαιρετικά μεγάλων θερμοκρασιών και πιέσεων. Αντιστοιχεί σε ακτινοβολία μέλανος σώματος, θερμοκρασίας 2,73 Κ (Kelvin) και έρχεται από όλες τις κατευθύνσεις. Παρουσιάζει μεγάλη ισοτροπία και ομοιογένεια. Η ύπαρξη μιας τέτοιας ακτινοβολίας είχε προβλεφθεί ήδη από το 1940 θεωρητικά από τον Τζορτζ Γκάμοφ και άλλους. Οι Άρνο Πενζίας (Penzias) και Ρόμπερτ Γουίλσον **(Robert Woodrow Wilson**) όμως ήταν αυτοί οι οποίοι επιβεβαίωσαν τις προβλέψεις. Το 1965 με τη βοήθεια μιας κερατοειδούς σχήματος κεραίας, την οποία οι ίδιοι κατασκεύασαν, ανακάλυψαν μια ακτινοβολία για την οποία αγνοούσαν την πηγή της, καθώς την λάμβαναν από κάθε κατεύθυνση. Υπολόγισαν πως η ακτινοβολία αυτή αντιστοιχούσε σε ακτινοβολία μελανού σώματος **3,5 K**. Την ονόμασαν *Ακτινοβολία Μικροκυμάτων*. Αργότερα, ο δορυφόρος COBE (Cosmic Backround Explorer) έκανε πιο λεπτομερείς μετρήσεις και υπολόγισε την θερμοκρασία στα 2,7 K, όπως σήμερα είναι γνωστό.

Ακριβέστερες μετρήσεις δίνουν για την  ΚΑΥ   θερμοκρασία μέλαν σώματος που αντιστοιχεί στους 2.72548±0.00057 K (βαθμούς Κέλβιν).

Ο λόγος dEν/dν παρουσιάζει μέγιστο στα 160.23 GHz, στα όρια τως μικροκυμματικών συχνοτήτων ,που αντιστοιχούν σε φωτόνια ενέργειας  περίπου ίση με  6.626 ⋅ 10−4 eV.

## Εξωτερικοί σύνδεσμοι
* 

Κατηγορία:Κοσμολογία
Κατηγορία:Αστροφυσική
Κατηγορία:Παρατηρησιακή αστρονομία
Κατηγορία:Ακτινοβολία
Β΄ Επιστολή Ιωάννη

Η ** Β' Επιστολή Ιωάννη**  είναι μία από τις επτά Καθολικές επιστολές που περιέχονται στην Καινή Διαθήκη.

## Περιεχόμενο
Προοιμιακά εκφράζει την αγάπη του και την χαρά του προς την παραλήπτρια ‘’κυρία’’ της επιστολής, που είναι μια τοπική Εκκλησία, επειδή αυτή κατέχει την αλήθεια και τηρεί τις εντολές. Ταυτόχρονα εφιστά την προσοχή στα μέλη αυτής της Εκκλησίας, απέναντι σε όσους αμφισβητούν την ενσάρκωση του Ιησού  και εισάγουν διάφορους νεωτερισμούς περί την πίστη. Πρέπει να αποξενώνουν όσους υιοθετούν τέτοιες θέσεις και να έχουν αγάπη μεταξύ τους. Αν και επιθυμούσε ο ‘’πρεσβύτερος’’ αυτός-έτσι αυτοαποκαλείται ο αποστολέας της, να τους γράψει κι άλλα, υπόσχεται να τους επισκεφθεί σύντομα.

## Ο συντάκτης της επιστολής
Επειδή ο συντάκτης της αυτοαποκαλείται ‘’πρεσβύτερος’’ αντί ‘’απόστολος’’ ο Ιερώνυμος αμφισβήτησε πως είναι ο Ευαγγελιστής Ιωάννης αλλά ο Ιωάννης ο Πρεσβύτερος, πρόσωπο διακριτό από τον προηγούμενο Ιωάννη. Την ταυτοποίηση αυτή κάνουν και οι Ευσέβιος με τον Ιερώνυμο. Όμως η ομοιότητα στο ύφος, τη γλώσσα και τις ιδέες ανάμεσα στην επιστολή και τα λοιπά έργα του Ευαγγελιστή Ιωάννη συνηγορούν υπέρ της Ιωάννειας προέλευσης της επιστολής.

## Τόπος και χρόνος συγγραφής
Πιθανολογείται ο τόπος συγγραφής της να είναι η Έφεσος μετά τη σύνταξη του 4ου Ευαγγελίου και σε σύντομο χρονικό διάστημα μετά την Α' Επιστολή Ιωάννη την πενταετία 95-100 μ.Χ.

## Παραλήπτες της επιστολής
Απευθύνεται σε ‘’εκλεκτή κυρία’’ και στα ‘’παιδιά της’’. Δεν πρόκειται περί κάποιου μεμονωμένου ατόμου, αλλά περί μίας τοπικής Εκκλησίας. Αυτό δείχνουν οι υποδείξεις στο στίχο 10, η χρήση του πληθυντικού αριθμού. Τα ‘’παιδιά αυτής’’ είναι τα μέλη της.

## Ο χαρακτήρας της επιστολής
Ο επιστολικός χαρακτήρας φαίνεται από το προοίμιο με τους χαιρετισμούς προς τους παραλήπτες  και  επίλογο με ασπασμούς. Έχει επίσης διδακτικό και παραινετικό χαρακτήρα με τα θέματα που θίγει, όπως η αγάπη, η ορθή πίστη στον Ιησού και οδηγίες για την αντιμετώπιση των αιρετικών. Η συντομία της οφείλεται στην επικείμενη επίσκεψη του συντάκτη της στους παραλήπτες της.

## Η εκκλησιαστική παράδοση για την επιστολή
Στους  ανατολικούς πατέρες και πιο συγκεκριμένα  στους Πολύκαρπο Σμύρνης,  Ειρηναίο, δεν είναι άγνωστη, ενώ ο Κλήμεντας Αλεξανδρείας την υπομνημάτισε στον Ωριγένη και τον Διονύσιο Αλεξανδρείας. Ο Ευσέβιος Καισαρείας  την θεωρεί αμφιβαλόμενη, αλλά στο έργο του ‘’Ευαγγελική απόδειξις’’ τη χρησιμοποιεί ως κανονική. Οι Θεόδωρος Μοψουεστίας και Ιωάννης Χρυσόστομος την αγνοούν, όπως  και η συριακή μετάφραση Πεσίτα. Στη δυτική Εκκλησία οι Αυγουστίνος, Τερτυλλιανός, Αμβρόσιος Μεδιολάνων, Ιερώνυμος την μνημονεύουν.

## Η ταυτότητα των αιρετικών της επιστολής
Πρόκειται για αρνητές της ιστορικής ενσάρκωσης του Ιησού. Ίσως είναι γνωστικοί  δοκήτες οι οποίοι περιόδευαν στις διάφορες κοινότητες για να διαδώσουν τις πεποιθήσεις τους.

## Παραπομπές


## Πηγές

*
*
*
*

Κατηγορία:Βιβλία της Καινής Διαθήκης
Γεώργιος Σεχιώτης (νεότερος)

Ο **Γεώργιος Σεχιώτης** (1875 - 1936) ήταν Έλληνας πολιτικός.

## Βιογραφικά στοιχεία

Καταγόταν από την Αρκαδία και ήταν γιος του Αναστασίου Σεχιώτη, βουλευτή, και εγγονός του Γεωργίου Σεχιώτη. Σπούδασε νομικά και ιδιώτευσε ως δικηγόρος. Υπήρξε βουλευτής της περιφέρειάς του καθώς και υπουργός εθνικής οικονομίας στην κυβέρνηση Πάγκαλου.

Ανηψιοί του ήταν ο πολιτικός Τάσος Σεχιώτης και ο πρώην Δήμαρχος Τριπολης Θεόδωρος Σεχιώτης.

## Παραπομπές

Κατηγορία:Βουλευτές Αρκαδίας
Κατηγορία:Έλληνες υπουργοί Εθνικής Οικονομίας
Γεώργιος Μερκούρης

Ο **Γεώργιος Μερκούρης** (1886 - 1943) ήταν Έλληνας πολιτικός, αντιπρόεδρος του Λαϊκού Κόμματος και μετέπειτα αρχηγός και ιδρυτής του Ελληνικού Εθνικοσοσιαλιστικού Κόμματος Ελλάδος. Κατά την περίοδο της Κατοχής εκτός από αρχηγός του Ελληνικού Εθνικοσοσιαλιστικού Κόμματος Ελλάδος ήταν και πρόεδρος της Εθνικής Τράπεζας από τον Ιανουάριο του 1943 μέχρι τον θάνατο του τον ίδιο χρόνο τον Δεκέμβριο του 1943.

## Βιογραφικά στοιχεία
Γεννήθηκε το 1886 στην Αθήνα και ήταν γιος του Σπυρίδωνα Μερκούρη, επί σειρά ετών δημάρχου Αθηναίων, και αδελφός του Σταμάτη Μερκούρη, μετέπειτα βουλευτή της Αριστεράς και θείος της Μελίνας Μερκούρη. Σπούδασε νομικά και πολιτικές επιστήμες στο Πανεπιστήμιο Αθηνών και στο Παρίσι. Ασχολήθηκε με την πολιτική και εκλέχθηκε βουλευτής Αττικοβοιωτίας το 1915 με το Κόμμα Εθνικοφρόνων. Λόγω των πολιτικών του πεποιθήσεων εξορίστηκε στην Κορσική (1917), από την οποία επέστρεψε το 1922, οπότε και επανεκλέχθηκε βουλευτής Αττικοβοιωτίας, με το Λαϊκόν Κόμμα.

Κατά τη διάρκεια της πολιτικής του καριέρας διετέλεσε υπουργός Επισιτισμού από τον Μάιο ως τον Αύγουστο του 1922 στην κυβέρνηση Πρωτοπαπαδάκη καθώς και υπουργός Εθνικής Οικονομίας από τον Δεκέμβριο του 1926 ως τον Αύγουστο του 1927 στην κυβέρνηση Ζαΐμη. 

Το 1932 αποχώρησε από το Λαϊκόν Κόμμα, του οποίου ήταν αντιπρόεδρος, ύστερα από διαφωνία που προέκυψε με τον Παναγή Τσαλδάρη. Λίγο αργότερα ίδρυσε το Ελληνικό Εθνικό Σοσιαλιστικό Κόμμα, ναζιστική παράταξη. Κατά τη διάρκεια της Κατοχής, έγινε διοικητής της Εθνικής Τράπεζας τον Ιανουάριο του 1943, θέση την οποία κατείχε μέχρι τον θάνατό του τον Δεκέμβριο της ίδιας χρονιάς.

Πέθανε στην Αθήνα τον Δεκέμβριο του 1943 από ανακοπή καρδιάς, σε ηλικία 57 ετών.

## Παραπομπές


Κατηγορία:Βουλευτές Αττικοβοιωτίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Επισιτισμού
Μ
Κατηγορία:Φασίστες
Κατηγορία:Φασισμός στην Ελλάδα